Lav et referat af nedenstående tekst:

Tekst:
Godt 228.000 danskere har fået udstedt pas med fejl i. Fejlen består i, at optagelsen af fingeraftryk i pasbestillingssystemet i perioden fra 2014 til 2017, har byttet om på højre og venstre hånd. Af de omkring 228.000 pas er 158.656 udstedt i nordjyske kommuner. - Der er sket en programmeringsfejl, således at de fingeraftryk, som borgerne har afgivet hos Borgerservice, er blevet forbyttet i forsendelsen til Rigspolitiet. Det vil sige, at fingeraftryk fra højre er kommet i passet som fra venstre, siger Dorthe Jespersgaard, som er kontorchef på Borgerservice i Aalborg. Borgere skal dog ikke frygte, at deres pas er ugyldige. - Rigspolitiet har meldt ud, at passene er fuldt gyldige, og vi har ikke oplevet, at nogle borgere har haft problemer med at rejse med passene, siger hun. Derfor skal borgere som udgangspunkt ikke regne med, at de skal have udstedt nye pas, forklarer Dorthe Jespersgaard. - Det har ingen praktisk betydning. Borgerne kan trygt rejse. Men i sidste ende er det op til Rigspolitiet at afgøre, om passene skal skiftes ud. Det er de i øjeblikket ved at diskutere med Kommunernes Landsforening. Så vi anbefaler at borgerne tager det stille og roligt, siger hun. Fejlen blev opdaget ved et tilfælde opdaget af en borger i 2017. Siden er fejlen blevet rettet, så pas udstedt efterfølgende ikke bytter om på højre og venstre hånd.

Referat:
158.656 nordjyske pas er udstedt med fejl på, men de er gyldige slår Rigspolitiet fast.